Juki Välipakka

Juki ja Telecaster Bluetone-vahvistimen kimpussa.
Pukuhuone-selfie.
Jollain jazzklubilla...
Jollain jazzklubilla...
Backbone-yhtye Puistobluesissa 2015
Juki Välipakka (s. 22. syyskuuta 1963 Jyväskylä) on suomalainen ammattimuusikko: laulaja, lauluntekijä ja kitaristi. Välipakka aloitti trumpetinsoiton kahdeksanvuotiaana ja kitaransoiton kolmetoistavuotiaana. Vuonna 1992 hän aloitti lauluopinnot Oulunkylän Pop & Jazz konservatoriossa. Hän valmistui keväällä 2001 Stadia AMK:sta pop-jazz-musiikin opettajalinjalta laulunopettajaksi. Välipakka on valittu Jazzrytmit-lehden kriitikkoäänestyksessä  vuoden miessolistiksi.1996-99 ja 2001-2003,  ja tullut tunnetuksi taitavana improvisoijana, jolta irtoavat scat-soolot, vivahteikas tunnelmointi, falsettilaulu ja erilaiset ääni-improvisaatiot.
Hänen jazzlaulunopettajinaan ovat toimineet Madeline Eastman, Christine Correa, Michelle Weir, sekä merkittävimpänä kaikista Mark Murphy, jonka johdolla Juki opiskeli kevään -97 vaihto-oppilaana Grazissa, Itävallassa (Hochschule für Musik und Darstellende Kunst).
Välipakka on yli kolmekymmentä vuotta esiintynyt ja levyttänyt eri yhteyksissä. Hän on myös esiintynyt musikaaleissa ja myös toiminut myös laulunohjaajana Järvenpään teatterin musikaaliproduktioissa. Hän on pitkän linjan muusikko/laulaja, jonka intohimona on laaja- alaisuus. Sekä säveltäjänä että esittäjänä hän hallitsee populaarimusiikin tyylilajeja rockista ja countrysta rhythm and bluesiin ja souliin, musikaalisävelmistä jazziin.
Välipakka aloitti esiintymisen 13-vuotiaana koulubändeissä The Shatterers ja Black Diamond laulavana basistina. Myöhemmin hän liittyi rockabilly-yhtye The Aviatorsin laulusolistiksi 16-vuotiaana, mutta ei kuulunut yhtyeen levyttäneeseen kokoonpanoon. Merkittävä yhtye musiikillisella tiellä Jyväskylässä oli myös Sininen Heikki, jonka kitaristi/laulaja/biisintekijä Juhani Salmisen kanssa hän palasi yhteistyöhän 2000-luvulla Joordan Mackay-projektin parissa.
Jazzlaulajana hän debytoi vuonna 1995 Jumo-klubilla Juki's Pack -yhtyeen kanssa, ohjelmistonaan jazzstandardit. Esiintyminen herätti Helsingin Sanomien kulttuuritoimittaja Jukka Haurun positiivisen kiinnostuksen uutta laulajalupausta kohtaan. 1996 Välipakka perusti Ad Lib Quintet: in pianisti/säveltäjä László Sülen kanssa. Yhtye esitti omia moderneja jazzsävellyksiään. Tämäkin yhtye sai HS:n kriitikko Haurulta kiittäviä arvioita, ja esiintyi kukoistuskautenaan lukuisilla jazzfestivaaleilla.
Välipakka on esiintynyt sekä kotimaassa että ulkomailla useissa kokoonpanoissa (muun muassa Frim-Fram Duo ja Quartet, Backbone, The Great Helsinki Swing big band, Rooty Toot Toot Band ja Veljet & Siskot).
Yhteistyökumppaneita ovat olleet muun muassa Heikki Sarmanto, jonka sävellyksiä Eino Leinon ja Pentti Saarikosken runoihin Juki on laulanut,The Great Helsinki Swing Big Band, Riku Niemi Orchestra, Turku Jazz Orchestra, Kymi Sinfonietta, Turun Filharmoninen Orkesteri, Jyväskylä Big Band, Imatra Big Band, Loviisa Big Band, Mauri Isoaho Dig Band, jazzpianisti Lassi Kouvo, Janne Maarla ja lukuisat muut maamme huippujazzareista.
Monipuolinen, jazziin ja bluesiin keskittynyt laulaja on kenties palannut juurillensa Frim- Fram Duon ja Frim-Fram Quartetin myötä. Yhtye, joka perustettiin 2016, tarjoaa värikkään kattauksen musiikkia, jossa pääosassa on blues ja soul eri muodoissaan.
Välipakka on esiintynyt eri kokoonpanojen ja artistien kanssa sekä Suomessa että ulkomailla: Puolassa, Tsekeissä, Itävallassa ja Englannissa.
Välipakka esiintyi Tarton RainbowJazz-festivaaleilla 2005 Heikki Sarmannon kanssa, jonka lauluja Juki on useissa eri yhteyksissä  esittänyt, mm. Helsinki Jazz-festivaaleilla 2005. Parivaljakolla on myös Sarmannon sävellyksistä Eino Leinon runoihin koottu konserttikokonaisuus, jonka kanssa he ovat keikkailleet ympäri maata 2010-2011. Kotimaassa tutuiksi ovat tulleet monet jazzfestivaalit eri kokoonpanojen kanssa (mm. Ylläs Jazz & Blues, Kerava Jazz, Kaamos Jazz, Korppoo Sea Jazz, LinnaJazz, Puistoblues). Hän on esiintynyt myös useissa viihdekonserteissa Riku Niemi Orchestran, Kymi Sinfoniettan ja Turun Filharmonisen orkesterin kanssa. Hän on ollut myös The Great Helsinki Swing Big Bandin vakituinen solisti 15 vuotta. Omia jazzkokoonpanoja Välipakalla on ollut vuodesta 1995 alkaen useita, viimeisimpänä nykyään toiminnassa oleva Juki Välipakka Trio. The Blues Brothers Tribute Show Krapin pajalla, useita keikkoja 2018 lähtien. Klubikeikkoja isäntänä Kanneltalon Juurilla-klubilla vuodesta 2001. Laivamuusikkona työskentelyä vuodesta 2021.
Musikaalit
Keikkamuusikkouden lisäksi Juki on työskennnellyt musikaaleissa. 2014 hän oli ÅST:n produktiossa Jesus Christ Superstar. Syksyllä 2008 Juki nähtiin Järvenpään teatterin Sugar eli  Piukat paikat -musikaalissa Jerryn roolissa.  Helsingin Kaupunginteatterin Evita-musikaalin kuorossa musikaaliproduktion ensemblessa hän oli 2006.
Muu teatteritoiminta
Viimeisin teatteriprojekti on ollut Leonard Cohenia suomeksi-lauluilta Jussi Lammen, Maria Hännisen ja Mikko Koivusalon kanssa, 2019-2020.
Musiikki ja sanotukset (Hannu Lehtisen kanssa) lastenteatteriproduktioon "Auringon Koti", kirj. Hannu Lehtinen, kevät 2003, Lohja, Tytyrin kaivosmuseo.
Jukka Leppilammen, Jason Carterin, Jani Malmin ja Kaarle Mannilan kanssa ääniteos/ konsertti "Surroundings: Innerscapes" 2000. Konsertti liittyi "Surroundings"- tanssiteokseen, joka tehtiin Kirkon Riemuvuosi 2000 -tapahtumaan.
Tanssiteatterimusiikkia: "Auringon Jälki Kasvoilla", 1993, "Burnt", 1997, "Surroundings", 1997, "Surroundings: Landscapes (Pyhiinvaellus kaupunkiin)", 2000 koreografi/tanssija Inka Välipakan teoksiin. Teokseen kuului myös video, jonka ohjasi Anna Alastalo.
Ravintolashow Ami Aspelundin kanssa ravintola Bubblesissa joulukuussa 1999. -Näyttelijänä Ad*Astra-teatterissa Jyväskylässä 1986-87. Toinen pääosa Esa Kirkkopellon näytelmässä Kaniman.
Levytyksiä
Joordan Mackay : In One Fell Swoop Part 1, 2021, Suicide Chickens And Other Love Songs 2023.
Sanoittajana "Sami Saari & Jazzpojat" cd:llä, 2020
Frim-Fram Quartet:" Wake Up!", 2019, omaa blues & soul-materiaalia, laulaja/kitaristi, säv.san.
Sanoittajana "Jay Kortehisto"-levyllä, 2018 Frim-Fram Quartet: "Let's Talk", 2015, omaa blues & soul-materiaalia, laulaja/kitaristi, säv.san.
Juki Välipakka & Veljet ja Siskot: Kumma Kuu: Livenä Malmitalolla 2011, julkaistu 2015, laulaja/kitaristi, säv.san.
Ranskalaiset Korot (Erik Lidströmin musiikkia), The Great Helsinki Swing Big Band, 2012, solisti YLE radionauha Round 5:n kanssa, lähetetty 2011, laulaja
Juki Välipakka & Veljet ja Siskot: Arjen Harmaa Kivi, 2010. Jukin omaa suomenkielistä pop/rock/blues-materiaalia, laulaja/kitaristi, säv.san.
"Pupulaarimusiikkia", Pentti Rasinkangas & Ohilyönti: taustalaulu/ huuliharppu/suuharppu/ sovitus, 2010.
Solistina ja taustalaulajana The Great Helsinki Swing Big Bandin joululevyllä "Santa Claus Swinging Christmas Concert", 2010
Stories; Jasse Varpama 2010. Laulusolisti ja sanoittaja.
Solistina Jason Carterin levyllä The Helsinki Project, 2007
Solistina levyllä ” Runoretki Laulaen”( 2004) : Heikki Sarmannon sävellyksiä Kaija Pakkasen runoihin.
Jari Sillanpään kappaleella "Karnevaali"., taustalaulu 2003
Säveltänyt Petri Pullin sanoituksen "Helsinki-Vantaa" Seminaarinmäen Mieslaulajien "Hakkaan sun ovee"-levylle, julkaistu vuonna 2001.
Vuoden 2001 ”Salo Soi”, Salon Lastenlaulukilpailun koostelevyllä solistina Lauri Söderbackan kappaleella ”Peikkorumpu”:
"JUMP" (Ad Lib Quintet) julkaistu 10.3.2001 Juttutuvalla, solisti/säveltäjä
Solisitina ja taustakuorossa WSOY:n "Musiikin Aika"- kirjojen oheislevyllä, 2000.
Taustakuorossa "Muska-hitit" kokoelmalevyllä 2001
Pop Jazz Konservatorio 25-vuotisjuhlalevyllä omat sävellykset "Running Around in Rush" ja "Karhu" (Ad Lib Quintet).1997, laulaja, säv.san.
Kuorossa Lasse Heikkilän "Missa Concordia"-levyllä 1993 ja kiertueella.
Televisio
2020 Sävelkuvia Riku Niemi Orchestran seurassa - Seija Simola, kansansuosikki vai suuri yksinäinen, Alfa Tv, solisti.
2010, Tv 1Solistina ja taustalaulajana The Great Helsinki Swing Big Bandin joululevyllä "Santa Claus Swinging Christmas Concert".
2010 Tartu Mikkiin.
2004 Elvis ry:n 50v. juhlakonsertti, taustakuoro.
2001 Jazzliiton 75.v juhlakonsertti, Kuopio, solisti.
2001 Salon Lastenlaulukilpailun finaali, YLE, solisti.
1999 Kassu Halosen säveltäjän juhlakonsertti, taustakuoro.
1995 Nattveranda: Pontus Dammertin ohjelmassa, solisti.
Radio
Yle Radionauha Round 5:n kanssa 2011. Omaa jazzmateriaalia.
László Sülen ja Paulina Savah Bandin kanssa Krakovan Radiotalolla 2002, solisti.
László Sülen kanssa Krakovan Mayfestival-jazztapahtumassa 2000, solisti.
Kaamos-Jazz 1996 Ad Lib Quintet, solisti.
Korppoo SeaJazz-festivaaleilla 1999, solisti.
Omia yhtyeitä
Juki's Pack
Ad Lib Quintet
Backbone
Juki & Round 5
Juki Välipakka Quartet
Juki Välipakka Trio
Frim-Fram Duo
Frim-Fram Quartet
Juki Välipakka ja Veljet & Siskot
The Rooty Toot Toot Band